Βουλιαγμένη Αττικής

Η Βουλιαγμένη είναι προάστιο στα νότια της Αθήνας, που απέχει 17 χιλιόμετρα από το κέντρο της Αθήνας. Είναι χτισμένη στα παράλια του Σαρωνικού. Μαζί με τη νησίδα Φλέβες (ιδιοκτησία του Υπουργείου Εθνικής Άμυνας) αποτελούν τη Δημοτική Ενότητα Βουλιαγμένης του Δήμου Βάρης-Βούλας-Βουλιαγμένης. Σύμφωνα με την απογραφή του 2021 από την ΕΛ.ΣΤΑΤ. ο μόνιμος πληθυσμός της ανέρχεται σε 4.332 κατοίκους. Οφείλει το όνομά της στην ομώνυμη λίμνη που δημιουργήθηκε από καθίζηση του εδάφους (εκεί παραπέμπει και το όνομά της) στο μακρινό παρελθόν. Η περιοχή στην οποία απλώνεται ο οικισμός, περιλαμβάνει μία μεγάλη και δαντελωτή παραλιακή ζώνη, στην οποία σχηματίζονται και οι χερσόνησοι του Μικρού & Μεγάλου Καβουρίου. Αποτελεί την πιο ακριβή περιοχή στην Ελλάδα.

 Ιστορικά στοιχεία 

Η Βουλιαγμένη υπήρξε αρχικά παραθεριστική περιοχή, στην οποία σταδιακά αναπτύχθηκαν μεγάλες ξενοδοχειακές μονάδες. Ο οικισμός έως και το 1929 ανήκε διοικητικά στην κοινότητα Κορωπίου.Διοικητικές μεταβολές ΟΤΑ, κοινότητα Κορωπίου Από το 1929 μέχρι το 1935 αποτέλεσε οικισμό της κοινότητας Βάρης, ενώ από το 1935 αποτέλεσε ξεχωριστή κοινότητα.Διοικητικές μεταβολές ΟΤΑ, δήμος Βάρης Η κοινότητα Βουλιαγμένης αναγνωρίστηκε σε δήμο το 1985. Ο Δήμος Βουλιαγμένης διατηρήθηκε μέχρι το 2010, οπότε καταργήθηκε με την εφαρμογή του προγράμματος Καλλικράτης και εντάχθηκε στο Δήμο Βάρης-Βούλας-Βουλιαγμένης.Διοικητικές μεταβολές ΟΤΑ, δήμος Βουλιαγμένης Ο οικισμός της Βουλιαγμένης, λόγω της αυξανόμενης οικιστικής επέκτασης των νοτίων προαστίων στο δεύτερο μισό του 20-ού αιώνα, έχει ενωθεί σήμερα με το πολεοδομικό συγκρότημα της Αθήνας.

Από τις τελευταίες δεκαετίες του 20-ού αιώνα και μετά, η Βουλιαγμένη έχει εξελιχθεί στην ακριβότερη περιοχή των νοτίων προαστίων της Αττικής για αγορά κατοικίας και σε μία από τις ακριβότερες της Ευρώπης.Ελευθεροτυπία Με 20% τρέχουν οι τιμές νεόδμητων από Βουλιαγμένη μέχρι Σούνιο (08/12/2007).

Οι παραλίες της Βουλιαγμένης, που εκτείνονται στη μεγάλη και δαντελωτή παραλιακή ζώνη όπου απλώνεται ο οικισμός, διατηρούν σταθερά Γαλάζιες Σημαίες εδώ και πολλά χρόνια, λόγω της άριστης ποιότητας του νερού και του υψηλού επιπέδου των υποδομών τους.

 Πληθυσμός 
Πορεία του πληθυσμού:

Έτος	194019511961197119811991200120112021Πληθυσμός6941.6741.6211.4692.7433.4506.4424.1804.332

 Διοικητική ιστορία 
 Πρόεδροι της Κοινότητας Βουλιαγμένης (1937-1985) 
Πρόεδροι της Κοινότητας Βουλιαγμένης διετέλεσαν:

Περίοδος Πρόεδρος Κοινότητας Σημειώσεις1937-1945Τάκης Παπαβασιλείου1945-1946Ιωακείμ Λάγιας1946-1948Γεώργιος Ολυμπίτης1948Δημήτριος Τζωρτζάκης1951-1954Γεώργιος Ολυμπίτης 2η θητεία1954-1955 Διονύσης Φουρναράκης1955-1956Πάνος Αδαμόπουλος (1906-1975) Γιατρός.Μάρω Βουγιούκα- Βασίλης Μεγαρίδης, Οδωνυμικά των Προαστείων της Αθήνας, Δήμος Αθηναίων Πολιτιστικός Οργανισμός, Αθηναϊκή Βιβλιοθήκη, Σεπτέμβριος 2002, τ. 1, Α-Ι, σελ. 114. Καταγόταν από την Τεγέα.1956-1960 Λάμπρος Λαμπρόπουλος1961-1964 Δαμιανός Χαραλαμπίδης1964-1973Πάνος Αδαμόπουλος 2η θητεία1973-1974Χρήστος Παναγιωτίδης1975-1985Πατρίκιος Καραγεώργος
 Δήμαρχοι Βουλιαγμένης (1985-2010) 
Η Κοινότητα αναγνωρίστηκε σε δήμο στις 28 Μαΐου 1985.
Περίοδος Δήμαρχος Σημειώσεις1985-1986 Πατρίκιος Καραγεώργος Πρώτος δήμαρχος1987-2010Γρηγόρης ΚασιδόκωσταςΤελευταίος δήμαρχος Βουλιαγμένης.

 Δείτε επίσης 
 Ναυτικός Όμιλος Βουλιαγμένης
 Δήμος Βάρης - Βούλας - Βουλιαγμένης

 Παραπομπές 

Κατηγορία:Κωμοπόλεις της Αττικής
Κατηγορία:Δήμος Βάρης - Βούλας - Βουλιαγμένης